kardosdrur/scandi-wiki huggingface dataset:
French Open-mesterskabet i mixed double 2019

French Open-mesterskabet i mixed double 2019 var den 107. turnering om French Open-mesterskabet i mixed double. Turneringen var en del af French Open 2019 og blev spillet i Stade Roland Garros i Paris, Frankrig i perioden 29. maj - 7. juni 2019 med deltagelse af 32 par.

Mesterskabet blev for andet år i træk vundet af Latisha Chan og Ivan Dodig efter finalesejr over Gabriela Dabrowski og Mate Pavić. Den useedede duo sikrede sig titlen ved at vinde med 6-1, 7-6(5) over det andenseedede par. Finalen var en gentagelse af finalen fra 2018, og Chan og Dodig blev dermed det første par i den åbne æra, som formåede at forsvare French Open-titlen i mixed double. Et succesfuldt titelforsvar for et makkerpar var ikke forekommet ved dette mesterskab siden 1965, hvor Margaret Court og Ken Fletcher vandt titlen for tredje år i træk, men Bob Bryan havde været den seneste spiller, der vandt mesterskabet to år i træk, da vandt titlen i 2008 (med Viktorija Azarenka) og i 2009 (med Liezel Huber). Det taiwanesisk-kroatiske vinderpar, der var useedet, tabte ikke et eneste sæt på vej til titlen og sikrede sig sejren ved at vinde over de to topseedede par i semifinalen og finalen.

Sejren var Latisha Chans tredje grand slam-titel i karrieren, idet hun tidligere havde vundet US Open-mesterskabet i damedouble 2017 sammen med Martina Hingis og (som nævnt) French Open-mesterskabet i mixed double 2018. Ivan Dodig vandt ligeledes sin tredje grand slam-titel, eftersom han udover de to mixed double-titler også havde vundet French Open-mesterskabet i herredouble 2015 med Marcelo Melo som makker, og det var dermed også hans tredje French Open-titel.

Gabriela Dabrowski var i finalen for tredje år i træk efter at hun i 2017 vandt titlen sammen med Rohan Bopanna, hvilket altså blev efterfulgt af to finalenederlag i 2018 og 2019. Det var første gang, at en spiller var i finalen tre år i træk, siden Katarina Srebotnik var i finalen i 2006, 2007 og 2008.

Pengepræmier 

Den samlede præmiesum til spillerne i mixed double androg € 475.000 (ekskl. per diem), hvilket var en stigning på godt 3 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 26 direkte kvalificerede par i form af deres placeringer på ATP's og WTA's verdensrangliste.
 6 par, der havde modtaget et wildcard.

Seedede spillere 

De 8 bedste par blev seedet:

Wildcards 

Seks par modtog et wildcard til turneringen.

Resultater

Se også 
 French Open-mesterskabet i herresingle 2019
 French Open-mesterskabet i damesingle 2019
 French Open-mesterskabet i herredouble 2019
 French Open-mesterskabet i damedouble 2019

Eksterne henvisninger 
 French Open

Noter 

French Open 2019
2019
French Open-mesterskabet i mixed double 2020

French Open-mesterskabet i mixed double 2020 skulle have været den 108. turnering om French Open-mesterskabet i mixed double. French Open 2020 blev imidlertid afviklet midt under COVID-19-pandemien, og for at begrænse deltagerantallet blev mixed double-rækken ikke afviklet.

Se også 
 French Open-mesterskabet i herresingle 2020
 French Open-mesterskabet i damesingle 2020
 French Open-mesterskabet i herredouble 2020
 French Open-mesterskabet i damedouble 2020

Eksterne henvisninger 
 French Open

Noter 

French Open 2020
2020
See-elefant

See-elefant var under 2. Verdenskrig Tysklands mest avancerede fjernvarslingsradar. Der var kun ét fungerende anlæg, som stod på Rømø i stillingen Robbe. Et andet anlæg var under opførelse i Hansted, men blev ikke færdigt, før krigen var slut. 

See-elefant var en videreudvikling af Elefant, som tyskerne havde haft opstillet i Holland. Besætningen blev flyttet fra Holland til Rømø. Anlægget bestod af en See-elefant (Elefant) sender, der sendte og modtog i en bred sektor på 120° og en Rüssel (snabel), der målte retningen til ekkoerne fra målene. Rüssel var monteret på en Riesen-Wassermann i en højde på 67 meter. Masten kunne drejes, 4 minutter om en fuld omdrejning (masten vejede 70 ton).

See-elefant blev benyttet til at notere nedslaget af V2-raketter og senere til at guide de Heinkel He 111-fly, der blev brugt til affyring af V1-missilerne, da affyring fra landjorden ikke længere var mulig på grund af de tyske troppers tilbagetog.

Endelig blev anlægget benyttet til at snylte på den britiske Chain Home-radarkæde. Det viste sig, at impulserne fra de britiske radaranlæg kunne reflekteres af fly i alle mulige retninger, og at noget af den reflekterede energi kunne modtages på Rømø. Hvis man kendte oplysningerne på den britiske radar, kunne man pejle flyenes omtrentlige position og få en meget tidlig advarsel.

Enkelte data for anlægget
 Frekvens: 23 - 28 MHz eller 32 - 38 MHz (opgivelserne varierer)
 Rækkevidde: 250 - 400 km
 Effekt: 380 kW

Kilder og henvisninger

 

Radarer fra 2. verdenskrig
Danmark under 2. verdenskrig
Tysklands militær
Savtang

Savtang (Fucus serratus) er en brunalge der forekommer i Nordatlanten, Nordsøen og den vestligste del af Østersøen.

Savtang er en ganske kraftig, olivengrøn alge. Thallus vokser op fra en skiveformet fod, og kan blive op til 2m langt. Løvet er fladt med en karakteristisk midterribbe og tydelig savtakket rand, ca. 2 cm bredt og uden flydeblærer, vokser fra en kort stilk med talrige forgreninger. Særbo.

Økologi 
Savtang findes i den dybe del af tidevandszonen eller på op til 10 m dybde under konstant vanddække, og tåler udtørring dårligt, og kan dække op mod en tredjedel af området.

Anvendelse 
Savtang bruges i kosmetikindustrien, og har også kulinariske anvendelser.

Kilder 

Brunalger
When You and I Were Young, Maggie

"When You and I Were Young, Maggie" er en sang, hvis tekst er skrevet af George Washington Johnson og udgivet i en digtsamling i 1864. I 1865 skrev James Austin Butterfield musik til digtet.

Sangens tilblivelse 
George Washington Johnson blev født i nærheden af Toronto, Canada 1839.

Som 20 årig blev han færdigudlært skolelærer, og begyndte at undervise i Hamilton Ontario. På et tidspunkt forelskede han sig i Maggie Clark, der på et tilsyneladende tidligt tidspunkt var en af hans elever.

På et tidspunkt tager han ud til den lokale gamle mølle og samler tankerne da hans kære Maggie i længere tid har været syg med tuberkulose.

I 1864 udgav han digtsamlingen Maple Leafs hvor han bland andet udgav digtet ”When you and I were young Maggie”. Samme år giftede han sig med sin Clark.

Kort efter flytter de til Cleveland, og han blev ansat hos bladet ”Plain Dealer” som medredaktør.

Foråret 1865 døde Clark af tuberkulose 23 år gammel inden de havde været gift 1 år. Grebet af sorg opsagde han sin stilling hos avisen, og flytter tilbage til Canada.

Senere samme år, beder han sin gode ven James Austin Butterfield sætte musik til digtet, og i mange år efter bliver den sunget af mange forskellige kunstnere fra mange forskellige musikgenrer.

Eksterne henvisninger 
  John McCormack synger "When you and I were young" på Youtube

Sange fra Canada
Sange fra 1865
Folkemusik
Calciumsulfat

Calciumsulfat eller kalciumsulfat er en uorganisk forbindelse med den kemiske formel CaSO4 og de relaterede hydrater. I form af γ-anhydrit (den vandfri form), bliver det brugt som et tørremiddel. En særlig form for hydrat er bedre kendt som Paris-gips, og en anden med to vandmolekyler i krystalstrukturen kaldes Calciumsulfat dihydrat med formlen CaSO4·2H2O og det optræder naturligt i mineralet gips. Gips bliver derfor omtalt som calciumsulfat. Calciumsulfat har mange anvendelser inden for industrien. Alle former af stoffet er fast hvide stoffer, der er dårligt opløselige i vand. Calciumsulfat forårsager permanent hårdhed i vand.

Noter

Referencer 

Calciumforbindelser
Sulfater
Munkebakken

Munkebakken er, som navnet antyder, en bakke, der ligger i Næstved centrum på Sydsjælland. Det er en del af Mogenstrup Ås, som strækker sig fra Munkebakken og mod sydøst. Bakken er med sine 48 moh blandt de højeste steder i byen, og området dækker 2 ha.

Bakken fungerer som en park og grønt område med bænke og lignende faciliteter. På toppen af bakken er der et udsigtstårn, hvorfra der er udsigt over det meste af byen.

Ifølge et sagn blev akken skabt, da en trold, som ikke brød sig om lyden fra byens kirkeklokker, fyldte en sæk med sand og drog mod byen. Der var dog hul i sækken, så sandet løb ud, hvorved Mogenstrup Ås blev skabt. I arrigskab kastede trolden sækken med det sidste sand mod Næstved, som blev til Munkebakken.

I 1997 skabte snedkeren Jens Andersen syv munkefigurer af elmetræer, som døbtes Munkene. De var inspireret af de forskellige munkeordener fra byens middelalder.

VUC Storstrøms afdeling i Næstved fik en ny bygning, der blev opført i 2018, og bygget ind i bakken. Dette ligger i det sydøstlige hjørne af bakken.

Mod vest ligger Næstved Rådhus, der blev opført i 1940 og mod øst ligger Næstved Station. For foden af bakken overfor rådhuset har Arne Bang udført skulpturen Fladsåtrolden, som står i et springvand. Oppe på bakken findes en mindesten for Peder Bodilsen.

Galleri

Referencer

Eksterne henvisninger 

Bakker i Danmark
Næstved
Satisfactory

Satisfactory er et tidlig-adgang spil af den svenske videospilsudvikler Coffee Stain Studios. Det er et 3D first-person open world-spil, som handler om at udforske verden og bygge en fabrik. I spillet er det en stor fordel at automatisere sin produktion af materialer i stedet for at bygge alt selv. Spillet blev udgivet i tidlig adgang den 19. Marts 2019.

Spillet er meget inspireret af et andet computerspil kaldet Factorio og har det samme koncept. Man arbejder for et firma kaldet FICSIT, og man er blevet sendt ned på en fremmed planet for at udvinde og udnytte planetens ressourcer. Satisfactory er ikke procedurally-generated (som betyder at den verden man spiller i er genereret af en computer, og at ikke to verdener er ens)

Spillet kan købes på Epic Games Store og Steam.

Omsætning 
Indenfor tre måneder efter udgivelsen af tidlig-adgang, var der solgt over 500.000 kopier. I juli 2020, var der solgt mere end 1,3 millioner kopier. På baggrund af data indsamlet af Simon Carless i midt 2021, har Satisfactory haft en indtjening på 11,5 million amerikanske dollars, hvilket oversteg det beløb Epic Games havde sikret som minimumsudbetaling til Coffee Stain.

Computerspil fra 2019
Windows-spil
Andato al comando

Andato al comando er en italiensk neorealistisk novelle skrevet af Italo Calvino i 1945 og er en ud af tredive noveller trykt i samlingen Ultimo viene il corvo (1949). 

Historien foregår under modstandskampen i Norditalien under 2. verdenskrig i perioden ca. 1943-1945, hvor Italien er splittet mellem fascisterne på den ene side og modstandsbevægelsen på anden. Historien fortæller om to mænd der går i en skov, den ene mand kaldes for den ubevæbnede (il disarmato) og den anden kaldes for den bevæbnede (l’armato). Man følger de to italienske mænd gennem deres tur i skoven, og via den ubevæbnedes tanker bliver læseren oplyst om mændenes identitet. Den ubevæbnede er fascist og formodet spion og den bevæbnede er partisaner og medlem af en modstandsgruppe. De befinder sig i skoven for at finde vej til kommandocentralen, hvor den ubevæbnede tror og håber, at han kan blive renset og hermed slettet fra spionlisten. Historien ender med at den bevæbnede partisaner likviderer den ubevæbnede fascist i skoven.

Noveller
Domenico Rea

Domenico Rea (født 8. september 1921 i Napoli, død 26. januar 1994 i Napoli) var en italiensk forfatter og journalist. Han var en af de vigtige napolitanske forfattere i den neo-realistiske tradition.
I sit forfatterskab gav han stemme til folk fra den nederste del af samfundet uden at karikere dem i stereotyper.

Biografi 
Familien bosatte sig i Nocera i 1924 og her tilbragte han sin barndom sammen med sine to søstre og sine forældre. Han havde livet igennem tilknytning til Syditalien.

Domenico Rea skrev fra 1941 til 1943 flere artikler i ugebladet Il Popolo Fascista og avisen GUF (Gruppo Universitario Fascista) Noi Giovani.  I en årrække arbejdede han desuden som arbejdsmand med forskellige småjobs. 
I 1944 meldte han sig ind i det kommunistiske parti (PCI). Hans første bog udkom i 1947 (Spaccanapoli)
Han mødte sin kommende hustru, Annamaria Perilli, i 1942 og de blev gift i Napoli 28. oktober 1949. De fik en datter, Lucia Rea, i 1954. Efter en rejse til Prag i 1956 meldte han sig ud af Det kommunistiske parti, PCI, men havde forsat kontakt til sine venner fra partiet.

Han blev i 1970 ansat som journalist på RAI og samarbejdede med avisen Corriere della Sera.

Anerkendelse 

Domenico Rea modtog flere priser for sit forfatterskab: I 1951 vandt han Viareggio prisen: i 1965 vandt han Settembrini prisen; i 1993 vandt han Strega prisen.

Hans bog Ninfa plebea er blevet filmatiseret i 1996 af den italienske instruktør Lina Wertmüller.

Bibliografi i udvalg 
Domenico Rea har blandt andet fået udgivet følgende bøger: 
 Spaccanapoli, Milano, Mondadori, 1947.
 Le formicole rosse, Milano, Mondadori, 1948.
 Gesù, fate luce, Milano, Mondadori, 1950 - Premio Viareggio (1951).
 Ritratto di maggio, Milano, Mondadori, 1953.
 Quel che vide Cummeo, Milano, Mondadori, 1955.
 Una vampata di rossore, Milano, Mondadori, 1959.
 Il re e il lustrascarpe, Napoli, Pironti, 1960.
 L'altra faccia, Milano, Nuova Accademia, 1965.
 I racconti, Milano, Mondadori, 1965 – Premio Settembrini (1965)
 La signora è una vagabonda, Napoli, Marotta, 1968.
 Diario napoletano, Milano, Bietti, 1971.
 Fate bene alle anime del purgatorio, Napoli, Società editrice napoletana, 1976; poi: Milano, Mondadori, 1977.
 Ninfa plebea, Milano, Leonardo editore, 1992. - Premio Strega (1993).

Et udvalg af Reas bøger er oversat til fransk, engelsk og hollandsk.

Filmatisering 
Enkelte værker af Domenico Rea er filmatiseret: 

 La segnorina, 1983 (tv-serie RAI 3)
 Ninfa plebea, 1996

Referencer 

Skønlitterære forfattere fra Italien
Smørekniv

En smørekniv er en uskarp kniv uden savtakker med afrundet spids, der bruges til at smøre smør ud på brød under et måltid. Den adskiller sig fra bordknive ved kun at bruges til smørret, og ikke til det øvrige måltid, for at undgå at forurene smørret med andre madvarer. Hvis der ikke er en smørekniv på bordet anvendes bordkniven som oftest i stedet. Smøreknive kan være en del af bestikket, som indgår i formel borddækning, og vil ofte ligge på en separat lille tallerken til venstre for den primære tallerken.

Smøreknive er normalt fremstillet i metal, eksempelvis rustfrit stål eller sølv, men kan også udføres i andre materialer som træ eller plastik. Kniven er mindre end bordknive.

Referencer 

Smør
Køkkenknive
Entypebåd

Entypebåd er en båd, der er bygget efter samme tegning og derfor er så at sige ens. Eksempler tæller bl.a. Juniorbåd, Folkebåd, Drage og Knarr.

Både
Lavangsfjorden

Lavangsfjorden er en fjordarm på østsiden af Tjeldsundet langs fylkesgrænsen mellem Troms og Finnmark og Nordland fylker i Norge; Den danner også grænse mellem   Tjeldsund og Skånland kommuner. Fjorden går omkring fem kilometer mod sydøst til bygden Lavangen, som har lagt navn til fjorden. Omkring fem kilometer syd for Lavangen ligger Harstad/Narvik Lufthavn. Fjorden har indløb mellem Evenskjer i nord og Fjelldal i syd. I den østlige del af fjorden går bugten Trøsen mod nordøst.

Fylkesvej 824 går langs syd- og østsiden af fjorden, mens fylkesvej 115 (Troms) går på nordsiden.

Kilder og henvisninger 

Fjorde i Troms og Finnmark
Tjeldsund
Skånland
Jodie Marsh

Jodie Louise Marsh (født 23. december 1978) er en engelsk mediepersonlighed, bodybuilder, kronikør og model. Hun har optrådt i mange tv-serier, såsom Celebrity Big Brother, The Weakest Link, The Kevin Bishop Show og Snog Marry Avoid?. Hun har tidligere medvirket i hendes eget realityshow, Totally Jodie Marsh.

Eksterne henvisninger

 
 

Bodybuildere
Realityshows-deltagere
Modeller fra England
Treat Williams

Treat Williams (født 1. december 1951, død 12. juni 2023) var en amerikansk skuespiller. Williams medvirkede i flere film, tv-film og -serie samt teaterproduktioner. Han fik sit store gennembrud i rollen som George Berger i filmen Hair fra 1979 og havde ligeledes en fremtrædende rolle i Steven Spielbergs film 1941 fra samme år.

Han medvirkede i tv-serien  Everwood (2002–2006) som Dr. Andy Brown. han blev nomineret til to Screen Actors Guild Awards, tre Golden Globes, en Primetime Emmy, to Satellite Awards og en Independent Spirit Award.

Eksterne henvisninger 
 

Skuespillere fra USA
Google (søgemaskine)

Google eller Google Search, på dansk Google-søgning, er en søgemaskine på internettet. Den ejes af Google Inc. og er i dag den største søgemaskine på internettet.

Søgemaskinen giver mulighed for at søge efter websteder, billeder, video, nyhedsgrupper, osv. Søgetermen, som brugeren har indtastet, matches med søgeresultater, som vises i prioriteret rækkefølge.

Ved en normal Google-søgning bliver der vist annoncer på siden med søgeresultaterne.

Én google-søgning bruger 1.000 servere i Googles datacentre, og udleder cirka syv gram CO2.

Googles funktion til kryptering beskytter mod, at uvedkommende ser ens Google-søgning.

Historie 
Google blev oprettet i 1997 af to ph.d.-studerende ved Stanford University, Larry Page og Sergej Brin. Det oprindelige navn på søgemaskinen var Backrub, som senere blev til Google, navngivet efter tallet googol (1 googol er et et-tal efterfulgt af 100 nuller).

Kilder og henvisninger

 
Etableret i 1997
Klosterskov (Flensborg)

Klosterskov (dansk) eller Klosterholz (tysk) er et område beliggende omkring Mørvigvej i det sydlige Mørvig i Flensborg. Navnet betegner en forhenværende skov tæt ved Mørvig Bugt nord for Flensborg midtby, som tilhørte byens hospital (og det tidligere kloster). Skoven var en del af et større sammenhængende skovområde i det nordlige Angel (sml. Tved Skov, Tved Ager og Tved Mark). Stednavnet er første gang dokumenteret 1590.

I første halvdel af 1800-tallet fandtes der en lille bebyggelse med enkelte kådnerhuse ved skoven, som hørte under Adelby Sogn i Husby Herred og som enklave til Fruerlund kommune. Oprettelsen af marineskolen i begyndelsen af 1900-tallet førte senere til omfattende byggeaktiviteter på stedet. Efterhånden blev store hidtil ubebyggede arealer bebygget med både etageboliger og parcelhuse. Skoven forsvandt, og området fik dermed et helt nyt udseende. Et af de første nybyggerier var Hotel Søvagt (Hotel Seewarte) fra 1906. De sidste kådnerhuse blev revet ned i 1920'erne og udskiftet med tidstypiske tyske nybygninger.

I 1910 blev Klosterskov indlemmet i Flensborg kommune og udgør nu den sydlige del af bydelen Mørvig. Syd for Klosterskov ligger bydelen Fruerlund med Kilseng-kvarteret; nord for området ligger Mørvigs nuværende centrum med Tved Plak (på dansk også Tved Plads).

Eksterne henvisninger

Noter 

Bydele i Flensborg
Kam (mekanik)

En kam er en roterende eller glidende del (som et excentrisk hjul eller en cylinder med en uregelmæssig form) i en mekanisk kobling. Kamme anvendes frem for alt for at forvandle roterende bevægelse til lineær bevægelse eller omvendt.

Referencer 

Maskinteknik
Pages with unreviewed translations
Schack

Schack kan henvise til:

 Schack (efternavn) – tysk og dansk efternavn

 Adelsslægter
 Schack (adelsslægt) – adelsslægt med oprindelse i Nedersaksen i Nordtyskland og flere grene i Danmark
 Schack von Wittenau – adelsslægt med oprindelse i Schlesien

 Fornavn
 Schack Carl Rantzau (1717–1789) – dansk officer og statsmand af holstensk oprindelse
Citering ud af kontekst

Kontekstomi er en uformel fejlslutning og en form for falsk tilskrivning i hvilken en tekstpassage eller et citat bruges løsrevet fra den oprindelige sammenhæng, på en måde der ændrer den oprindelige betydning. Kontekstomier kan være enten bevidste eller ubevidste hvis nogen misforstår betydningen og udelukker noget essentielt for at afklare det, fordi de tror det ikke er vigtigt.

Argumenter baseret på denne fejlslutning ses typisk i to former:
Som stråmandsargument, der involverer at citerer en modstander ude af kontekst, for på denne måde at misrepræsentere deres holdning (typisk for at få det til at se mere simpelt eller ekstremt ud) for at gøre det nemmere at tilbagevise. Dette er normalt i politik.
Som et autorisationsargument, der involverer at citerer en autoritet på et emne ude af kontekst, for at misrepræsentere denne autoritet som en støtte til en bestemt holdning.

Referencer 

Fejlslutning
Schack (efternavn)

Efternavnet Schack kan henvise til flere personer:

 Adolf Friedrich von Schack (1815–1894), tysk greve, digter og litteraturhistoriker
 Adolph Wilhelm Schack von Staffeldt (1769–1826), dansk-tysk digter og amtmand
 Anna Sophie Schack, født Rantzau (1689–1760), dansk adelskvinde, lensgrevinde og godsejer
 Benedikt Schack (1758–1826), bøhmisk komponist og tenor
 Christian Schack (1882–1970), dansk-tysk greve og forstmand
 Engel Schack (1750–1811), dansk overhofmarskal og overceremonimester
 Erik Hans Schack (1889–1973), dansk greve og diplomat
 Frederik Christian Schack (1736–1790), dansk greve og godsejer
 Frands Brockenhuus-Schack (1863–1948), dansk greve, overhofmarskal og teaterdirektør
 Friedrich-August Schack (1892–1968), tysk general under Anden Verdenskrig
 Hans Egede Schack (1820–1859), dansk politiker, embedsmand og forfatter
 Hans Schack (1609–1676), dansk greve, rigsråd og rigsfeltherre
 Mik Schack (født 1952), dansk journalist, forfatter, musiker og billedkunstner
 Nicolai Clausen Schack (1781–1844), dansk præst
 Otto Didrik Schack (1882–1949), dansk lensgreve og amtmand
 Sophus Schack (1811–1864), dansk kunstmaler og officer
 Tage Schack (1892–1945), dansk præst og modstandsmand
 Torsten Schack Pedersen (født 1976), dansk politiker

Germanske efternavne
Danske efternavne
Willy Grevelund

Willy Otto Grevelund (med kælenavnet Greven) (født 9. marts 1921 i København, død 14. oktober 1990) var en dansk kapelmester, pianist, musikproducer og meget andet indenfor populær dansk underholdning, var søn af bladhandler Svend Aage Westergaard og hustru Anna Maria Kristine Hansen. 

Han var uddannet indenfor klassisk musik. Willy Grevelund spillede på Wivex, d'Angleterre, hos Aage Stentoft i Apollo-Revyerne og akkompagnerede med sin egen trio Josephine Baker, da denne var på turné i Skandinavien. Willy Grevelund var gennem 30 år fra 1957 fortrinsvis beskæftiget ved Danmarks Radio og blev i 1969 ansat i TV-Underholdningsafdelingen. Han dukkede derefter op i et hav af tv-sammenhænge. Således stod han for den musikalske tilrettelæggelse af tv-operetterne "En nat i Venedig", "Flagermusen", "Pinafore" og "Valsedrømme". Willy Grevelund skabte med "Syng med"-serien et af Danmarks mest populære tv-programmer med navne som Ove Verner Hansen, Birthe Kjær og mange andre kendte kunstnere i spidsen for sang i studiet og foran tv-kameraerne. Det blev til ikke mindre end 53 "Syng med"-programmer. Willy Grevelund var i mange år repetitør og jurymedlem i de danske Melodi Grand Prix'er og han tog med "Radioskibet" rundt i sommerlandet med lørdagsbal på kajen, lavede vignet-melodier og meget andet. Som musiker gav han opbakning til mange danske solister og det blev til flere pladeindspilninger med kunstnere som Lily Broberg, Tonny Landy og Erik Paaske. Han skrev bl.a. musikken til tv-serien "Livsens Ondskab". Willy Grevelund var tilknyttet Danmarks Radio indtil 1989, hvor han gik på efterløn. Han blev den 8. februar 1942 gift i Aalborg Domkirke med kontorassistent Gerda Nielsen (20-08-1921)

Eksterne henvisninger 
 

Komponister fra Danmark
Pianister fra Danmark
Sange fra første sal

Sange fra første sal er det ottende studiealbum fra den danske sanger og musiker Kim Larsen. Albummet blev udgivet posthumt den 29. marts 2019 på Medley Records.

Spor

Medvirkende 

Personel:
Kim Larsen – guitar, vokal, trommeprogrammering, harpe
Jørn Jeppesen – orgel, guitar, keyboard, klaver, vokal og kor
Hjalmer Larsen – guitar, keyboard, vokal og kor
Finn Jansen – mixer, indspilning
Christopher Juul – mastering

Kilder

Kim Larsen-album
Album fra 2019